《杂述 其四》
清代·汪师韩

所居近积水，夏溽冬尚濡。家人苦阴翳，竞欲新其居。

湫隘疾易生，爽垲病岂无。不见旧侨人，廿载何乐胥。

曷观东邻僧，土木宁安躯。敝庐在南中，较此尤拘墟。

退守缩屋贫，来年我归欤。

作者简介：（1707—1774）浙江钱塘人，字韩门，又字抒怀，号上湖。雍正十一年进士。官编修、湖南学政。后主莲池书院讲席。少从方苞，得古文义法，中年以后一意穷经。有《观象居易传笺》、《诗学纂闻》、《上湖分类文编》、《理学权舆》等。